**Metodologie de concurs**

**în cadrul INCDFP**

**Art. 1. Organizarea concursului**

* 1. Ocuparea unei funcții în cadrul INCDFP, se face prin concurs, în condițiile legii și ale prezentei metodologii.
  2. Prin Decizie a Directorului General se stabilește organizarea concursului, precizându-se următoarele:
     1. calendarul desfășurării concursului, condițiile de participare, tematica și bibliografia;
     2. documentele necesare înscrierii la concurs;
     3. componența Comisiei de concurs și a Comisiei de soluționare a contestațiilor;
  3. Decizia de organizare a concursului se publică într-un cotidian de mare tiraj și se afișează la sediul și pe pagina web a INCDFP.
  4. INCDFP are obligația ca la solicitarea candidaților să ofere spre consultare următoarele documente:
     1. Regulamentul de Organizare și Funcționare al INCDFP;
     2. Organigrama institutului;
     3. Contractul Colectiv de Muncă în vigoare;
     4. Alte documente concludente pentru activitatea INCDFP.

**Art. 2. Condiții de participare**

* 1. La concurs poate participa orice persoană fizică cu cetățenie română sau cetățean al unui stat membru UE ori al Spațiului Economic European, cu domiciliul în România, care îndeplinește condițiile prevăzute în Anexa 1.
  2. Anexa 1 este parte integrantă din prezenta metodologie.

**Art. 3. Componența Comisiei de concurs**

* 1. Comisia de concurs este formată din președinte și 2 membri.
  2. Secretariatul Comisiei de concurs este asigurat de o persoană care va fi desemnată prin Decizia de organizare a concursului, aceasta neavând calitatea de membru.
  3. Activitatea Comisiei de concurs se desfășoară în limitele stabilite prin Regulamentul de desfășurare a concursuluiîn cadrul INCDFP.
  4. Regulamentul de desfășurare a concursului este prevăzut în Anexa 2, parte integrantă din prezenta metodologie.

**Art. 4. Depunerea documentelor**

* 1. Documentele necesare înscrierii la concurs sunt următoarele:
  2. cerere de înscriere;
  3. curriculum vitae;
  4. documente care să ateste îndeplinirea condițiilor de participare, prevăzute în Anexa 1.
  5. Dosarul cuprinzând documentele indicate mai sus, se depune la secretariatul Comisiei de concurs, în termen de 15 zile de la data publicării anunțului.

**Art. 5. Desfășurarea concursului**

* 1. Concursul se desfășoară în două etape:
  2. selecția dosarelor de înscriere – se realizează verificarea îndeplinirii condițiilor de participare;
  3. proba scrisă – constă în verificarea cunoștințelor de specialitate.
  4. interviul – candidații vor răspunde întrebărilor adresate de Comisia de concurs.
  5. Comisia de concurs va acorda note de la 1 – 10.
  6. Pentru proba scrisă, subiectele însumează 10 puncte.
  7. Pentru proba interviului, fiecare membru al Comisiei de concurs acordă un punctaj de la 1 la 10, fiind realizată media aritmetică între ele, care reprezintă nota obținută la interviu.
  8. Nota finală a candidatului reprezintă media aritmetică dintre nota obținută la proba scrisă și nota obținută în urma interviului.

**Art. 6. Contestațiile**

* 1. Comisia de soluționare a contestațiilor este formată din președinte și 2 membri, numiți prin Decizia Directorului General al INCDFP.
  2. Secretariatul Comisiei de soluționare a contestațiilor este asigurat de o persoană care va fi desemnată prin Decizia de organizare a concursului, aceasta neavând calitatea de membru.
  3. Activitatea Comisiei de soluționare a contestațiilor se desfășoară în limitele stabilite prin Regulamentul de desfășurare a concursului pentru ocuparea funcției tehnician în cadrul INCDFP.
  4. Regulamentul de desfășurare a concursului este prevăzut în Anexa 2, parte integrantă din prezenta metodologie.

**Art. 7. Declararea candidatului admis**

7.1. Concurentul care obține media cea mai mare, va fi declarat câștigător.

**Anexa 1**

**CONDIȚII DE PARTICIPARE**

**la concursul pentru ocuparea funcției de tehnician în cadrul INCDFP**

Persoana care solicită înscrierea la concursul pentru ocuparea funcției de tehnician în cadrul INCDFP, trebuie să îndeplinească cumulativ următoarele condiții:

1. este cetățean român sau cetățean al unui stat membru al UE sau al Spațiului Economic European și cu domiciliul în România, făcând dovada cu copie de pe cartea de identitate sau pașaport;
2. este absolvent cu studii medii, dovedit cu diplomă de licență;
3. are cunoștințe de lucru pe calculator;
4. pe baza studiilor, corespunde descrierii postului și este apt pentru îndeplinirea atribuțiilor precizate în Anexa 3 - Fișa postului, parte integrantă din prezenta metodologie;
5. să nu fi fost sancționat disciplinar pentru încălcarea dispozițiilor legale în activitatea desfășurată, dovada făcându-se pe bază de adeverință eliberată de ultimul angajator.

**Anexa 2**

**REGULAMENT**

**de desfășurare a concursului pentru ocuparea/promovarea în funcția de tehnician I (TI)/tehnician II (TII)/ tehnician III (TIII)/tehnician stagiar (TS) în cadrul INCDFP**

**I.Dispozitii generale**

**Art.1.**

Activitatea din structurile de cercetare-dezvoltare se desfasoara de catre urmatoarele categorii de personal:

1. personal de cercetare –dezvoltare;
2. cadre didactice universitare;
3. personal auxiliar din activitatea de cercetare-dezvoltare;
4. personal din aparatul functional.

**Art.2.**

Personalul auxiliar cu studii medii din activitatea de cercetare-dezvoltare, participa, pe langa cercetatorii stiintifici si inginerii de dezvoltare tehnologica, la desfasurarea activitatii de cercetare – dezvoltare prin:

* efectuarea de masurari, analize, operatii de executie a unor elemente;
* operatii de intretinere si exploatare a aparaturii si instalatiilor seismice si de cercetare
* alte activitati care sa conduca la realizarea obiectivelor stabilite.

**Art.3.**

Personalul auxiliar cu studii medii din activitatea de cercetare-dezvoltare,prevazut la art.1, lit.c) din prezentul regulament, se diferentiaza pe functii si trepte profesionale, in conformitate cu prevederile Legii nr. 319/2003 privind Statutul personalului de cercetare-dezvoltare, dupa cum urmeaza:

1. technician treapta I – TI;
2. technician treapta II – TII;
3. technician treapta III – TIII;
4. technician stagiar – TS.

**Art.4.**

1. Incadrarea pe functii si trepte profesionale a personalului auxiliar cu studii medii din activitatea de cercetare –dezvoltare, se face prin concurs/examen, pe baza evaluarii competentelor si experientei profesionale, in raport cu pregatirea si performantele profesionale.
2. Promovarea salariatilor INCDFP in functiile sau treptele profesionale mentionate la art. 3 din prezentul regulament, se face la propunerea sefului de department/laborator/colectiv, prin examen, cu respectarea cerintelor, criteriilor si metodologiei precizate la art. 9, 10, 13 -17 din regulament.
3. Promovarea se face prin transformarea postului detinut de salariat.

**Art.5.**

In vederea sustinerii concursului, numarul de posturi pe functii si trepte profesionale se propune de catre seful de departament, se avizeaza de catre Comitetul de Directie si se aproba de catre Consiliul de Administratie, in concordanta cu necesitatile si resursele financiare ale institutului.

**Art.6.**

Concursul de ocupare a posturilor se anunta public: prin afisare la sediul INCDFP si prin publicare intr-un ziar de circulatie nationala.Pentru examenul de promovare pe o treapata superioara pentru salariatii INCDFP este suficienta afisarea la sediul institutului.

**Art.7.**

1. Inscrierea la concurs/examen se face in termen de 15 de zile de la data publicarii anuntului/afisarii acestuia la sediu.
2. Inscrierea pentru examenul de promovare se face in termen de 7 zile de la data afisarii la sediu.

**Art.8.**

1. Comisiile de concurs si de solutionare a contestatiilor sunt formate din 3 – 5 membri care fac parte din personalul de cercetare-dezvoltare din INCDFP si un secretar, de regula din Compartimentul Juridic/Compartimentul Resurse Umane.
2. Comisiile de concurs/examen sunt propuse de Consiliul Stiintific si aprobate de Consiliul de Administratie.

**II CONDITII MINIME. CONTINUTUL DOSARULUI DE CONCURS**

**Art.9.**

Se pot inscrie la concurs absolventii de liceu cu diploma de bacalaureat sau o scoala tehnica post liceala ori au absolvit cel putin un an de facultate cu profil tehnic. Cerinta privind anul de facultate va fi considerata indeplinita, pentru toate treptele profesionale mentionate la art. 10, numai in situatia in care candidatii fac dovada obtinerii tuturor creditelor aferente anului respectiv, iar media de promovare a anului este minim 7.

**Art.10.**

Pentru inscrierea la concursurile de ocupare a posturilor corespunzatoare treptelor profesionale TIII, TII si TI, candidatii trebuie sa faca dovada indeplinirii, pe langa cerintele mentionate la art.9. si a urmatoarelor cerinte:

1. pentru technician treapta III (TIII), sa aiba o vechime de cel putin 1 an in specialitatea postului;
2. pentru technician treapta II (TII), sa aiba o vechime de cel putin 3 ani in specialitatea postului;
3. pentru technician treapta I (TI), sa aiba o vechime de cel putin 6 ani in specializarea postului.

**Art.11.**

Inscrierea la concurs se face prin depunerea dosarului de inscriere.

**Art.12.**

1. Dosarul de inscriere la concursul pentru ocuparea unui post de technician treapta I,II III sau TS cuprinde:
2. cerere de inscriere;
3. copii legalizate ale urmatoarelor documente: diploma de bacalaureat sau echivalenta (cf. Legii nr. 319/2003); diploma de absolvire a cursului tehnic de pregatire profesionala/a scolii tehnice postliceale/a anului I de facultate insotite de foaia matricola; cartea de munca sau extras din Registrul general de evidenta a salariatilor, pentru a dovedi vechimea in munca; certificat(diploma) de absolvire a cursului de specializare/perfectionare.
4. Pentru examenul de promovare documentele metionate la alin.(1) se vor depune in copii certificate “ conform cu originalul” de catre Compartimentul Juridic/Compartimentul Resurse Umane.

**III CRITERII DE EVALUARE**

**Art.13.**

Evaluarea performantelor candidatilor se realizeaza prin :

* analiza dosarului de concurs/examen;
* proba scrisa, care consta in rezolvarea unor probleme specifice atributiilor postului scos la concurs/examen;
* proba practica.

**Art.14.**

Membrii comisiei de concurs/examen acorda individual o nota de la 1 la 10 pentru fiecare din cele doua probe, respectiv cea scrisa si cea practica.

Nota finala obtinuta in urma sustinerii concursului/examenului va fi media aritmetica a notelor obtinute de candidat la cele doua probe, calculate cu doua zecimale exacte.

**Art.15.**

Rezultatele concursului/examenului se afiseaza la sediul institutului. Contestatiile se depun la Compartimentul juridic – personal, in termen de 2 zile lucratoare, incepand cu ziua urmatoare celei in care s-au afisat rezultatele concursului/examenului.

**Art. 16.**

(1) Contestatiile se solutioneaza de catre membrii comisiei de solutionare a contestatiilor in termen de maxim 5 zile lucratoare de la terminarea perioadei de depunere a acestora. Rezolutia se va scrie pe fiecre contestatie sub una din formele:

a) se accepta; noul punctaj este………..;

b) se respinge pentru urmatoarele motive…………….;

(2) Rezultatul analizei contestatiilor se inscrie intr-un proces – verbal care va fi semnat de toti membri comisiei de solutionare a contestatiilor.

**Art.17.**

1. Pot fi declarati admisi/promovati, candidatii care au obtinut in urma sustinerii concursului/examenului, nota finala cel putin 7.
2. Posturile scoase la concurs vor fi ocupate de candidatii care indeplinesc cerinta mentionata la aliniatul precedent, in ordinea descrescatoare a notelor finale.

**IV. AVIZAREA SI APROBAREA REZULTATELOR, NUMIREA PE POST, CONFIRMAREA DECIZIEI**

**Art.18.**

Rezultatele concursului/examenului si concluziile comisiilor vor fi afisate la avizierul INCDFP, avizate de Consiliul Stiintific si aprobate de catre Directorul General, după caz.

**Art.19.**

Treptele profesionale TS, TIII, TII si TI se acorda prin decizie a Directorului General al INCDFP, pe baza rezultatelor obtinute la concurs/examen.

**Anexa 3**

**FIŞA POSTULUI**

**Anexa la CIM**

**Nr. /**

**1. Descrierea postului**

|  |  |
| --- | --- |
|  | *Denumire* |
| *Departament* | Laborator: Centrul Național de Date – cod 300 |
| *Post* | Tehnician |
| *Titular* |  |
| *Locaţia* | Institutul Național de Cercetare Dezvoltare pentru Fizica Pământului - Măgurele |

|  |  |  |
| --- | --- | --- |
|  | *Aprobat* | *Avizat* |
| *Funcţia* | Director General | Șef Laborator |
| *Nume Prenume* |  |  |
| *Semnătura* |  |  |
| *Data* |  |  |

**2. Specificitatea postului**

|  |  |
| --- | --- |
| *Sudii necesare* | Studii medii |
| *Vechime* |  |
| *Aptitudini speciale* | Dinamism; Sociabilitate; Lucru în echipă; Aptitudine generală de învățare; Aptitudini de manipulare și prelucrare a datelor seismice; Conștinciozitate, seriozitate și disciplină în muncă; Adaptare rapidă la situații inedite. |

**3. Relaţiile**

|  |  |  |
| --- | --- | --- |
| ***Ierarhice*** | *- de subordonare* | Este subordonat Șefului de Laborator |
| *- de subordine* | - |
| ***De colaborare*** |  | Cu toți angajații INCDFP |
| ***De reprezentare*** |  | - |

**4. Obiectivele generale ale postului**

|  |
| --- |
| 1. Prelucrarea primară a datelor seismice.  2. Realizarea buletinelor seismice  3. Participare la serviciul de veghe seismică.  4. Activități în cadrul proiectelor de cercetare. |

**5. Obiectivele specifice ale postului**

|  |  |
| --- | --- |
| *Atribuţii (sarcini)* | 1. Prelucrarea datelor seismice cu programe specifice (ex: Antelope, Geotool, Seisan)  2. Realizarea buletinelor seismice săptămânale și lunare.  3. Participarea la serviciul de veghe seismică.  5. Prelucrarea datelor înregistrate în timpul experimentelor.  6. Participarea la activități în cadrul proiectelor de cercetare, la solicitarea responsabililor de proiecte. |
| *Responsabilităţi* | 1. Răspunde în fața șefilor ierarhic superiori pentru activitatea desfașurată. 2. Răspunde conform reglementărilor în vigoare pentru neîndeplinirea sau îndeplinirea defectuoasă a sarcinilor ce-i revin. 3. Răspunde de bunurile materiale luate pe inventar propriu. 4. Respectă regulile de protecția muncii și P.S.I. 5. Comunică imediat orice situație de muncă considerată un pericol, precum și orice deficiență a sistemelor de protecție. 6. Respectă R.O.I. al INCDFP. 7. Respectă secretul profesional și se îngrijește de păstrarea documentelor cu care intră în contact. 8. Realizează sarcinile suplimentare primite de la șefii ierarhic superiori. |

**6. Prevederi speciale**

|  |
| --- |
| Activitatea va fi evaluată la sfârșitul fiecărui an de șeful de laborator, conform criteriilor de evaluare adoptate. |

Am primit un exemplar din fişa postului şi îmi asum responsabilitatea îndeplinirii sarcinilor ce îmi revin şi consecinţele din nerespectarea acestora.

|  |  |  |
| --- | --- | --- |
|  | *Întocmit* | *Titular* |
| *Funcţia* | Șef de laborator | Tehnician |
| *Nume Prenume* |  |  |
| *Semnătura* |  |  |
| *Data* |  |  |